ΓΡΑΠΤΗ ΕΡΩΤΗΣΗ E-1057/00

υποβολή: Theresa Villiers (PPE-DE) προς την Επιτροπή

(4 Απριλίου 2000)

Θέμα: Κύπρος

Οι διαπραγματεύσεις προσχώρησης με την Κύπρο συνιστούν ειδική προσπάθεια για την ΕΕ.

Ποιο είναι το συνολικό ποσό της χρηματοδότησης που διατέθηκε μέχρι σήμερα ως συμβολή στην προσχώρηση της Κύπρου; Τι δεσμεύσεις ανελήφθησαν όσον αφορά την μελλοντική χρηματοδότηση;

Τι κονδύλια διατέθηκαν, αν διατέθηκαν, για σχέδια με προορισμό την ενθάρρυνση της συμφιλίωσης μεταξύ των δύο κοινοτήτων στην Κύπρο;

Εάν διατέθηκαν τέτοια κονδύλια, μπορεί η Επιτροπή να δώσει λεπτομερή στοιχεία για τη φύση και τον αριθμό των σχεδίων αυτών συμφιλίωσης;

Σύμφωνα με το ψήφισμα 1283 των Ηνωμένων Εθνών που εγκρίθηκε το 1999, οι δεσμοί και οι σχέσεις μεταξύ Ελληνοκυπρίων και Τουρκοκυπρίων παραμένουν πολύ περιορισμένες κατά κύριο λόγο εξαιτίας των περιορισμών που έχει επιβάλει το τουρκικό καθεστώς κατοχής (καθεστώς Ντενκτάς). Συνάντησαν δυσκολίες η Επιτροπή ή οιπηρεσίες της ή οιπάλληλοί της κατά την εκτέλεση σχεδίων με προορισμό την ενθάρρυνση της συμφιλίωσης μεταξύ των δύο κοινοτήτων στην Κύπρο;

Εάν ναι, θα μπορούσε η Επιτροπή να περιγράψει λεπτομερώς τις δυσκολίες αυτές και να δηλώσει εάν παραμένουν άλυτες; Ειδικότερα, θα μπορούσε να αναφέρει τι ρόλο έπαιξε το καθεστώς Ντενκτάς στον αποκλεισμό ή την παρεμπόδιση των σχεδίων αυτών συμφιλίωσης;

Έχειπόψη του το Συμβούλιο μη κοινοτικές πρωτοβουλίες που αποσκοπούσαν στη συμφιλίωση των δύο κοινοτήτων στην Κύπρο οι οποίες ανεστάλησαν ή παρεμποδίσθηκαν κατά οιονδήποτε τρόπο από το καθεστώς Ντενκτάς;

Απάντηση του κ. Verheugen εξ ονόματος της Επιτροπής

(27 Απριλίου 2000)

Η Επιτροπή συμφωνεί με το Αξιότιμο Μέλος ότι οι διαπραγματεύσεις διεύρυνσης με την Κύπρο δημιουργούν ειδικές προκλήσεις για την Ένωση. Ωστόσο, η Επιτροπή ελπίζει ότι το ενδεχόμενο προσχώρησης της Κύπρου θα δράσει καταλυτικά στις περιφερειακές συζητήσεις που πραγματοποιούνται προς το παρόνπό την αιγίδα των Ηνωμένων Εθνών.

Η Κύπρος ήταν δικαιούχος επί σειρά ετών των χρηματοδοτικών πρωτοκόλλων που κάλυπταν επιχορηγήσεις, κεφάλαιαψηλού κινδύνου και δάνεια της Ευρωπαϊκής Τράπεζας Επενδύσεων (ΕΤΕ). Το τέταρτο των πρωτοκόλλων αυτών (74 εκατ. ευρώ, από τα οποία 50 εκατ. ευρώ δάνεια της ΕΤΕ, 22 εκατ. ευρώ επιχορηγήσεις και 2 εκατ. ευρώ κεφάλαιαψηλού κινδύνου) έληξε στις 31 Δεκεμβρίου 1999. Ένα από τα έργα που χρηματοδοτήθηκε στο πλαίσιο του εν λόγω πρωτοκόλλου αφορά τη μετάφραση του κοινοτικού κεκτημένου στην τουρκική γλώσσα.

Για το μέλλον, τα συνολικά κονδύλια που προορίζονται για την Κύπρο κατά την περίοδο 2000-2004 εμπίπτουν στο νέο δημοσιονομικό κανονισμό που εξέδωσε το Συμβούλιο στις 13 Μαρτίου 2000(1). Ο κανονισμός αυτός αποτελεί σήμερα τη νομική βάση της εταιρικής συμφωνίας προσχώρησης της Κύπρου. Κατά την περίοδο αυτή θα αφιερωθούν 57 εκατ. ευρώ για την Κύπρο, από τα οποία 9 εκατ. ευρώ θα καταβληθούν κατά το 2000. Από αυτά 6 εκατ. ευρώ θα χρησιμοποιηθούν για έργα εναρμόνισης στο πλαίσιο προενταξιακής στρατηγικής ενώ ταπόλοιπα 3 εκατ. ευρώ θα απορροφηθούν για έργα όπου συμμετέχουν και οι δύο κοινότητες της Νήσου.

Στο πλαίσιο του νέου δημοσιονομικού κανονισμού και μετά την πρόσφατη επίσκεψη στην Κύπρο του αρμόδιου για τη διεύρυνση επιτρόπου, η Επιτροπή εξετάζει προς το παρόν έργα με στόχο την προσέγγιση των δύο κοινοτήτων. Το έργο αυτό βρίσκεται προς το παρόν σε φάση προσχεδίου.

(1) ΕΕ L 68 της 16.3.2000.